Document ID: 31987D0576

*****
ΑΠΟΦΑΣΗ ΤΗΣ ΕΠΙΤΡΟΠΗΣ
της 27ης Νοεμβρίου 1987
σχετικά με την έγκριση της προσαρμογής του ειδικού προγράμματος της περιφέρειας Emilia-Romagna για την προσαρμογή και τον εκσυγχρονισμό των διαρθρώσεων της παραγωγής βοείου, προβείου και αιγείου κρέατος σύμφωνα με τον κανονισμό (ΕΟΚ) αριθ. 1944/81 του Συμβουλίου
(Το κείμενο στην ιταλική γλώσσα είναι το μόνο αυθεντικό)
(87/576/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 1944/81 του Συμβουλίου της 30ής Ιουνίου 1981 περί θεσπίσεως κοινής δράσεως για την προσαρμογή και τον εκσυγχρονισμό της διαρθρώσεως της παραγωγής βοείου, προβείου και αιγείου κρέατος στην Ιταλία (1), όπως τροποποιήθηκε τελευταία από τον κανονισμό (ΕΟΚ) αριθ. 797/85 (2), και ιδίως το άρθρο 2 παράγραφος 3,
την απόφαση 84/392/ΕΟΚ της Επιτροπής (3) σχετικά με την έγκριση του ειδικού προγράμματος της περιφέρειας Emilia-Romagna ,
Εκτιμώντας:
ότι, στις 17 Ιουλίου 1987, η ιταλική κυβέρνηση ανακοίνωσε την προσαρμογή του ειδικού προγράμματος της περιφέρειας Emilia-Romagna σχετικά με την προσαρμογή και τον εκσυγχρονισμό των διαρθρώσεων της παραγωγής βοείου, προβείου και αιγείου κρέατος·
ότι η εν λόγω προσαρμογή πληροί τους όρους και ανταποκρίνεται στους στόχους του κανονισμού (ΕΟΚ) αριθ. 1944/81·
ότι οι όροι για τη χορήγηση επενδυτικών ενισχύσεων στον τομέα της παραγωγής γαλακτοκομικών προϊόντων πρέπει να είναι σύμφωνοι με το άρθρο 3 παράγραφος 3 του κανονισμού (ΕΟΚ) αριθ. 797/85·
ότι ζητήθηκε η γνώμη της επιτροπής του Ευρωπαϊκού Γεωργικού Ταμείου Προσανατολισμού και Εγγυήσεων σχετικά με τα χρηματοδοτικά θέματα·
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Εγκρίνεται η προσαρμογή του ειδικού προγράμματος της περιφέρειας Emilia-Romagna σχετικά με την προσαρμογή και τον εκσυγχρονισμό των διαρθρώσεων της παραγωγής βοείου, προβείου και αιγείου κρέατος, που κοινοποίησε η ιταλική κυβέρνηση στις 17 Ιουλίου 1987 σύμφωνα με τον κανονισμό (ΕΟΚ) αριθ. 1944/81.
Άρθρο 2
Η παρούσα απόφαση απευθύνεται στην Ιταλική Δημοκρατία.
Βρυξέλλες, 27 Νοεμβρίου 1987.

Labels: 18
17
6